**RÁMCOVÁ DOHODA O ZHODNOTENÍ BIOLOGICKY ROZLOŽITEĽNÉHO ODPADU**

uzavretá v súlade s § 269 ods. 2 zákona č. 513/1991 Zb. Obchodného zákonníka v znení neskorších predpisov, (ďalej len „**Obchodný zákonník**“) s § 83 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“) a uzatvorená v súlade s príslušnými ustanoveniami zákona č. 79/2015 Z.z. o odpadoch a o zmene a doplnení niektorých zákonov v znení neskorších predpisov (ďalej len „**zákon o odpadoch**“) a v súlade s vyhláškou Ministerstva životného prostredia Slovenskej republiky č. 365/2015 Z.z., ktorou sa ustanovuje Katalóg odpadov v znení neskorších predpisov (ďalej len „**Vyhláška**“)

(ďalej len „**Zmluva**")

medzi Zmluvnými stranami:

**DRŽITEĽ ODPADU**

Názov: **Odvoz a likvidácia odpadu a.s. v skratke: OLO a.s.**

Sídlo: Ivanská cesta 22, 821 04 Bratislava

Zastúpený: Ing. Mgr. Ivan Sokáč, PhD., MBA, predseda predstavenstva

 Ing. Vladimír Lukáč, MBA, člen predstavenstva

Štát: Slovenská republika

IČO: 00 681 300

DIČ: 2020318256

IČ DPH: SK 2020318256

Zapísaný: Obchodný register Mestského súdu Bratislava III,

oddiel: Sa, vložka číslo: 482/B

Bankové spojenie: VÚB, a.s.

Číslo účtu: 25332773/7500

IBAN: SK37 7500 0000 0000 2533 2773

SWIFT: CEKOSKBX

(ďalej len „**Držiteľ odpadu**");

**PREVÁDZKOVATEĽ**

Názov: [doplniť]

Sídlo: [doplniť]

Zastúpený: [doplniť]

Štát: [doplniť]

IČO: [doplniť]

DIČ: [doplniť]

IČ DPH: [doplniť]

Zapísaný: [doplniť]

Bankové spojenie: [doplniť]

Číslo účtu: [doplniť]

IBAN: [doplniť]

SWIFT: [doplniť]

 (ďalej len „**Prevádzkovateľ**");

(Držiteľ odpadu a Prevádzkovateľ spolu ďalej len „**Zmluvné strany**").

**PREAMBULA**

Zmluvné strany na základe výsledku verejného obstarávania podľa zákona o verejnom obstarávaní s predmetom zákazky „***Zhodnotenie biologicky rozložiteľného odpadu zo záhrad (BRO)****“* uzatvárajú túto Zmluvu.

**I. PREDMET ZMLUVY**

1. Na základe tejto Zmluvy sa Prevádzkovateľ zaväzuje nakladať s odpadom kategórie „O“, ktorý nie je nebezpečný, katalógové číslo odpadu: ***20 02 01 biologicky rozložiteľný odpad*** (ďalej len „**BRO**") a zabezpečiť odber a zhodnocovanie BRO činnosťou R3 Recyklácia alebo spätné získavanie organických látok, ktoré nie sú používané ako rozpúšťadlá (vrátane kompostovania a iných biologických transformačných procesov) dovezeného Držiteľom odpadu v zmysle tejto Zmluvy na mieste zhodnotenia / miestach zhodnotenia podľa tejto Zmluvy v súlade so zákonom o odpadoch a príslušnými predpismi, najmä vyhláškami Ministerstva životného prostredia Slovenskej republiky v oblasti odpadového hospodárstva a Držiteľ odpadu sa zaväzuje uhradiť odmenu podľa Prílohy č. 2 - Cena (ďalej len ako „**Príloha č. 2**") k tejto Zmluve.
2. Prevádzkovateľ sa zaväzuje, že prevezme od Držiteľa odpadu dovezený BRO a zhodnotí ho na mieste zhodnotenia v súlade so všeobecne záväznými právnymi predpismi platnými najmä v odpadovom hospodárstve, ak v Zmluve nie je uvedené inak. Držiteľ odpadu sa zaväzuje zabezpečiť prepravu na miesto odovzdania BRO, ktorý má byť umiestnený na miesto zhodnotenia , na vlastné náklady v čase a mieste dohodnutom s Prevádzkovateľom podľa tejto Zmluvy .
3. BRO je Držiteľom odpadu odoberaný na území hlavného mesta Slovenskej republiky alebo mimo územia hlavného mesta Slovenskej republiky (Bratislavy) z (i) rodinných domov, (ii) záhrad a (iii) verejných priestranstiev (z hnedých zberných nádob) dopravovaný špeciálnymi vozidlami Držiteľa odpadu a/alebo vo veľkokapacitných kontajneroch Držiteľa odpadu na miesto odovzdania.
4. Tento BRO Držiteľ odpadu dovezie priamo Prevádzkovateľovi. BRO obsahuje trávu, lístie, burinu a konáre do 7 cm.
5. Zmluvné strany sa dohodli, že **predpokladané množstvo BRO**, ktoré bude odovzdané Držiteľom odpadu Prevádzkovateľovi počas trvania tejto Zmluvy, bude **35 000 ton** *(slovom: tridsaťpäťtisíc ton).* Zmluvné strany sa dohodli, že Zmluva je rámcovou dohodou a Držiteľ odpadu nie je povinný odovzdať BRO na miesto zhodnotenia podľa tejto Zmluvy Prevádzkovateľovi v celom uvedenom množstve.
6. Prevádzkovateľ týmto vyhlasuje, že sú mu vydané a sú právoplatné všetky zákonom stanovené povolenia, rozhodnutia a súhlasy v predpísanej forme a rozsahu a že má vykonané všetky zákonom stanovené registrácie. Prevádzkovateľ sa počas platnosti Zmluvy zaväzuje vykonať všetky právne a iné úkony, aby tieto právoplatné povolenia, rozhodnutia, registrácie a súhlasy, ktoré ho oprávňujú zhodnocovať BRO v súlade so Zákonom o odpadoch a ďalšími všeobecne záväznými právnymi predpismi udržal v platnosti počas celého trvania tejto Zmluvy.
7. Miesto/miesta odovzdania BRO na účely zhodnocovania sa nachádza/nachádzajú na adrese:

[doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ďalej len „**miesto odovzdania**“)

Miesto/miesta zhodnotenia BRO sa nachádza/nachádzajú na adrese:

 [doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ďalej len „**miesto zhodnotenia**“)

1. Pre vylúčenie pochybností sa Zmluvné strany dohodli, že Prevádzkovateľ je oprávnený po dovezení BRO Držiteľom odpadu do miesta odovzdania a/alebo miesta zhodnotenia podľa bodu 1.7 Zmluvy previesť na vlastné náklady BRO do iného miesta zhodnotenia, o tejto skutočnosti bude informovať Držiteľa odpadu najneskôr priložením príslušných dokladov (povolení, vážnych lístkov) ako príloh vystavenej faktúry. Platnosť ustanovení tejto Zmluvy týmto nie je dotknutá, najmä, ale nie výlučne, Prevádzkovateľ odvezie BRO len na miesta, na ktoré sú vydané všetky zákonom stanovené povolenia, rozhodnutia v predpísanej forme v súlade touto Zmluvou a všeobecne záväznými právnymi predpismi. Na účely tejto Zmluvy sa primerane ustanovenia týkajúce sa miesta zhodnotenia vzťahujú aj na miesto zhodnotenia alebo miesta podľa tohto bodu Zmluvy.
2. Prevádzkovateľ výslovne súhlasí s tým, aby Držiteľ odpadu vykonával kontroly plnenia tejto Zmluvy kedykoľvek počas platnosti tejto Zmluvy v mieste odovzdania, mieste zhodnocovania a/alebo ostatných miestach, kde sa zhodnocuje BRO Držiteľa odpadu podľa tejto Zmluvy odovzdaný Prevádzkovateľovi.

**II. PODMIENKY NAKLADANIA S BRO**

1. Podmienky nakladania s BRO sú uvedené v tejto Zmluve, pokiaľ sa Zmluvné strany písomne nedohodnú inak za účelom individuálneho nakladania s BRO. Držiteľ odpadu vyhlasuje, že si je vedomý právnych následkov, ktoré môžu byť voči nemu uplatnené v prípade dovezenia iného druhu odpadu, než je BRO, pre ktorý je táto Zmluva uzatvorená.
2. Prevádzkovateľ priamo alebo prostredníctvom iného miesta spĺňajúceho povinnosti upravené v článku I tejto Zmluvy zabezpečí prevádzkovú dobu miesta odovzdania BRO pre potreby Držiteľa odpadu nasledovne:

každý pracovný deň v čase: od 07:00 hod. do 16:30 hod.

každú sobotu v čase: od 07:00 hod. do 12:00 hod.

počas sviatkov v čase (po-pia): od 07:00 hod. do 16:30hod.

Počas sviatkov v čase (so): od 07:00 hod. do 12:00 hod.

Prevádzkovateľ zabezpečí odber BRO od Držiteľa odpadu prednostne, najneskôr do tridsať (30) minút po príchode vozidla Držiteľa odpadu k vstupnému vážnemu zariadeniu určenému na váženie vozidiel prevážajúcich BRO.

1. Prevádzkovateľ je povinný požiadať o súhlas Držiteľa odpadu s uskladnením BRO na inom mieste ako je uvedené v článku I tejto Zmluvy písomne minimálne tri (3) dni pred plánovaným dovezením BRO na miesto odovzdania a/alebo miesto zhodnotenia. Pre vylúčenie pochybností platí, že ani toto nové miesto zhodnotenia nebude ďalej ako 37 km od Námestia Slovenského národného povstania v Bratislave podľa navigácie googlemaps.com, inak bude Prevádzkovateľ znášať náklady na dopravu Držiteľa odpadu. Miesto odovzdania BRO, ktorým Prevádzkovateľ plánuje nahradiť pôvodné miesto odovzdania BRO, musí spĺňať všetky relevantné požiadavky uvedené v tejto Zmluve a vo verejnom obstarávaní, ktorého výsledkom bolo uzatvorenie tejto Zmluvy.

Pre vylúčenie pochybností platí, že Držiteľ odpadu nie je povinný schváliť iné miesto odovzdania a/alebo zhodnotenia ako miesto uvedené v článku 1 tejto Zmluvy a Prevádzkovateľ je povinný rezervovať kapacitu miesta zhodnotenia v objeme podľa tejto Zmluvy po dobu trvania tejto Zmluvy.

1. Prevádzkovateľ vystaví v dvoch (2) vyhotoveniach vážny lístok, tzv. váženku s potvrdením o prijatí BRO na zhodnotenie (ďalej len „**Vážny lístok**“). Vážny lístok musí byť podpísaný/potvrdený poverenou osobou Držiteľa odpadu. Jedno vyhotovenie Vážneho lístku uschová Prevádzkovateľ pre účely fakturácie a kontroly v zmysle Zákona o odpadoch a druhý odovzdá Držiteľovi odpadu. Vážny lístok musí obsahovať tieto údaje: (i) identifikáciu Držiteľa odpadu, (ii) miesto odovzdania dodaného odpadu, (iii) druh a kód dodaného odpadu, (iv) hmotnosť dodaného odpadu, (v) dátum a čas prevzatia odpadu, (vi) evidenčné číslo motorového vozidla, ktorým bol odpad dovezený a (vii) akékoľvek výhrady Prevádzkovateľa, ktoré má vo vzťahu k zloženiu a/alebo stavu odpadu. Na neskôr vznesené výhrady Prevádzkovateľa voči zloženiu a/alebo stavu BRO nie je povinný Držiteľ odpadu prihliadať. Držiteľ odpadu alebo ním splnomocnená alebo poverená osoba skontroluje uvedené údaje a potvrdí ich svojím podpisom. V prípade poruchy vážneho zariadenia, resp. pri výpadku elektrického prúdu zabezpečí Prevádzkovateľ váženie na náhradnom vážnom zariadení. V prípade, že to nie je možné, vykoná Prevádzkovateľ prepočet objemovej jednotky na hmotnostnú jednotku prostredníctvom koeficientov podľa druhu BRO.
2. V prípade, ak bude BRO obsahovať prímesi nebezpečných a iných druhov odpadu (ďalej len „**iný odpad**“), Držiteľ odpadu je povinný tento iný odpad na mieste bezodkladne vytriediť. Ak by bol BRO aj po vytriedení nevhodný na spracovanie, Poskytovateľ nie je povinný BRO prevziať. Prevádzkovateľ písomne odôvodní všetky dôvody neprevzatia BRO a priloží fotodokumentáciu. Držiteľ odpadu uhradí Prevádzkovateľovi odmenu na úhradu nákladov so spätným naložením neprevzatého BRO s iným odpadom do veľkokapacitného kontajneru (ďalej len „**VKK**“) Držiteľa odpadu a spojenou administratívou vo výške 30 EUR *(slovom: tridsať eur)* za jeden VKK. Odvoz neprevzatého BRO s iným odpadom zabezpečuje Držiteľ odpadu na vlastné náklady do dvoch (2) pracovných dní od oznámenia Prevádzkovateľa o naložení VKK Držiteľovi odpadu.
3. Prevádzkovateľ odoberie len dohodnutý druh BRO, ktorý je schválený v prevádzkovom poriadku v súlade so Zákonom o odpadoch.
4. Prevádzkovateľ je povinný udržiavať miesto odovzdania v takom stave, aby zabránil možným škodám na živote, zdraví zamestnancov Držiteľa odpadu a jeho majetku. Prevádzkovateľ je povinný udržiavať všetky príjazdové cesty na mieste odovzdania a vo vnútri areálu miesta odovzdania ako spevnené očistené komunikácie a miesto vysypania/vykládky BRO v takom stave, aby sa predchádzalo škodám na vozidlách Držiteľa odpadu.
5. Prevádzkovateľ je povinný umožniť v nevyhnutnom rozsahu pohyb zamestnancov Držiteľa odpadu alebo osôb konajúcich v mene a na účet Držiteľa odpadu a vozidla určeného na prepravu BRO v mieste odovzdania. Tieto osoby sú povinné dodržiavať prevádzkový poriadok platný v areáli Prevádzkovateľa, najmä:

(i) dodržiavať pokyny na informačných tabuliach umiestnených na mieste odovzdania;

(ii) dodržiavať usmernenia Prevádzkovateľa alebo osôb ním poverených ohľadne miesta odberu BRO;

(iii) dodržiavať maximálnu povolenú rýchlosť vozidiel na mieste odovzdania;

(iv) dodržiavať predpisy o bezpečnosti a ochrane zdravia pri práci a ochrane pred požiarmi;

(v) dodržiavať zákaz fajčenia v celom areáli miesta odovzdania, v prípade, ak je takýto zákaz vydaný;

(vi) dodržiavať zákaz pracovať pod vplyvom alkoholických alebo omamných a psychotropných látok na mieste odovzdania.

1. Prevádzkovateľ vyhlasuje, že miesto odovzdania má voľnú kapacitu na minimálne také množstvo BRO definovaného v tejto Zmluve, ktoré je vyjadrené hmotnosťou v tonách v článku I, bod 1.5 tejto Zmluvy.
2. Prevádzkovateľ sa zaväzuje rezervovať kapacitu miesta odovzdania pre Držiteľa odpadu na odber minimálne takého množstva BRO špecifikovaného v tejto Zmluve, ktoré je vyjadrené hmotnosťou v tonách v článku I, bod 1.5 tejto Zmluvy počas celého obdobia trvania tejto Zmluvy.
3. Plnenie z tejto Zmluvy sa realizuje na základe objednávok vystavovaných Držiteľom odpadu na obdobie troch (3) mesiacov dopredu (ďalej len „**Objednávka**“) a potvrdených Prevádzkovateľom. Pre vylúčenie akýchkoľvek pochybností sa za Objednávku považuje aj e-mailová správa s uvedením množstva BRO v texte e-mailu. E-mail sa považuje za doručený po uplynutí jednej (1) hodiny od momentu zaslania.
4. Prevádzkovateľ sa zaväzuje akceptovať Objednávku momentom jej doručenia elektronickou formou na ním pre tento účel určenú e-mailovú adresu. Držiteľ odpadu sa zaväzuje vystaviť a doručiť Objednávku Prevádzkovateľovi najneskôr päť (5) dní pred požadovaným začatím odovzdávania BRO na miesto odovzdania. Prevádzkovateľ potvrdí Objednávku e-mailom do dvoch (2) pracovných dní odo dňa prijatia Objednávky. Zmluvné strany sa dohodli, že Objednávky zadávané na základe tejto Zmluvy budú zodpovedať podmienkam dohodnutým v tejto Zmluve a právam a povinnostiam dohodnutým v tejto Zmluve. Potvrdením Objednávky je uzatvorená jednotlivá zmluva (ďalej len „**Jednotlivá zmluva**“).

**III. CENA A PLATOBNÉ PODMIENKY**

1. Zmluvné strany sa dohodli, že za spracovanie BRO v zmysle tejto Zmluvy má Prevádzkovateľ nárok na odmenu podľa hmotnosti odovzdaného BRO - cenu, ktorá je odvodená od jednotkovej ceny za odovzdanie jednej (1) tony BRO na miesto zhodnotenia v zmysle Prílohy č. 2 tejto Zmluvy počas celej doby trvania Zmluvy (ďalej len „**Cena**“).
2. K Cene podľa bodu 3.1 tohto článku Zmluvy bude pri fakturácii pripočítaná aj daň z pridanej hodnoty (ďalej len „**DPH**“) v súlade s platnou legislatívou.
3. Cena podľa bodu 3.1 tohto článku Zmluvy nemôže byť Prevádzkovateľ zvýšená počas celej doby trvania tejto Zmluvy.
4. Celkovú Cenu podľa bodov 3.1, 3.2 a 3.3 tohto článku Zmluvy uhradí Držiteľ odpadu na základe faktúry vystavenej Prevádzkovateľ po skončení príslušného kalendárneho mesiaca, v ktorom bol BRO Prevádzkovateľovi Držiteľom odpadu odovzdaný. Prevádzkovateľ vystaví faktúry na základe potvrdených Vážnych lístkov sumárne k poslednému dňu v mesiaci.
5. Maximálna celková cena uhradená Držiteľom odpadu na základe Objednávok zadávaných v súlade s predmetom Zmluvy je stanovená podľa predpokladanej hodnoty zákazky určenej pre verejné obstarávanie identifikované v záhlaví tejto Zmluvy v hodnote [doplniť],- EUR bez DPH (slovom *[doplniť] eur*) počas celej doby trvania Zmluvy v zmysle Prílohy č. 2 tejto Zmluvy.
6. Faktúra vystavená Prevádzkovateľ podľa bodu 3.5 a 3.8 tohto článku Zmluvy je splatná do tridsiatich (30) dní odo dňa jej doručenia Držiteľovi odpadu.
7. Faktúra musí obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“) a zákona č. 431/2002 Z. z. o účtovníctve v znení neskorších predpisov a  údaje podľa tejto Zmluvy, najmä:
8. označenie Držiteľa odpadu,
9. označenie Prevádzkovateľa,
10. číslo Zmluvy,
11. číslo Objednávky,
12. objem dovezeného BRO,
13. pečiatka a podpis oprávnenej osoby Prevádzkovateľova,
14. fotokópia súpisu potvrdených Vážnych lístkov, ktoré sú neoddeliteľnou súčasťou každej faktúry.
15. V prípade, ak faktúra nebude obsahovať náležitosti uvedené v zákone o DPH alebo v tejto Zmluve, Držiteľ odpadu je oprávnený vrátiť faktúru Prevádzkovateľovi na opravu. V takomto prípade nová pätnásťdňová (15) lehota splatnosti začne plynúť doručením opravenej alebo novo vystavenej faktúry Držiteľovi odpadu.
16. Držiteľ odpadu uhradí faktúru Prevádzkovateľovi v prospech bankového účtu uvedeného v záhlaví tejto Zmluvy. Za deň úhrady sa považuje deň, kedy bola príslušná čiastka odpísaná z bankového účtu Držiteľ odpadu.
17. V prípade, ak Držiteľ odpadu bude v omeškaní s plnením svojich peňažných záväzkov voči Prevádzkovateľovi, je Prevádzkovateľ oprávnený požadovať od Držiteľa odpadu zaplatenie zmluvného úroku z omeškania vo výške 0,03 % denne z dlžnej sumy za každý deň omeškania.

**IV. ZMLUVNÉ POKUTY**

1. Ak Prevádzkovateľ zmení miesto odovzdania a/alebo miesto zhodnotenia BRO bez písomného súhlasu Držiteľa odpadu, zaväzuje sa uhradiť Držiteľovi odpadu zmluvnú pokutu vo výške 1 000 EUR (slovom: *jedentisíc* *eur*). Za nedodržanie garancie rezervácie kapacity miesta odovzdania a/alebo miesta zhodnotenia pre Držiteľa odpadu počas platnosti tejto zmluvy podľa článku II, bod 2.10 tejto Zmluvy zaväzuje sa Prevádzkovateľ uhradiť Držiteľovi odpadu zmluvnú pokutu vo výške 5 000 EUR (slovom: *päťtisíc* *eur*).
2. Za neoznámenie ukončenia činnosti alebo pozastavenie činnosti na strane Prevádzkovateľa, za neoznámenie, že Prevádzkovateľovi bolo odobraté ktorékoľvek z povolení, súhlas alebo registrácia podľa článku I, bod 1.6 tejto Zmluvy, skončila ich platnosť alebo inej obdobnej udalosti, ktorá by mohla mať podstatný vplyv na plnenie predmetu Zmluvy do troch (3) dní odo dňa vzniku takejto okolnosti (napríklad právoplatnosti takéhoto rozhodnutia, ak bolo vydané rozhodnutie), uhradí Prevádzkovateľ Držiteľovi odpadu zmluvnú pokutu vo výške 20 000 EUR (slovom: *dvadsaťtisíc eur*).
3. Ak Prevádzkovateľ nezabezpečí preberanie dohodnutého druhu BRO v dohodnuté dni v dohodnutom čase po dobu dlhšiu ako dva (2) kalendárne dni, bude sa toto porušenie zmluvnej povinnosti považovať za podstatné porušenie zmluvných povinností a Držiteľ odpadu má právo od tejto Zmluvy odstúpiť. Uvedené sa bude pokladať za nedodržanie garancie kapacity zhodnotenia a/alebo miesta odovzdania a Držiteľ odpadu je oprávnený uplatniť si u Prevádzkovateľa zmluvnú pokutu podľa bodu 4.1 tejto Zmluvy.
4. Ak Prevádzkovateľ poruší zmluvnú povinnosť uvedenú v bode 2.7 tejto Zmluvy a napriek písomnému upozorneniu okamžite neodstráni vyčítané skutočnosti uhradí Držiteľovi odpadu zmluvnú pokutu vo výške 500 EUR (slovom: *päťsto eur*) za každé jednotlivé porušenie, a to aj opakovane.
5. Prevádzkovateľ pri nedodržaní povinností týkajúcich sa subdodávateľov podľa čl. VII tejto Zmluvy uhradí zmluvnú pokutu vo výške 1000 EUR (slovom: *tisíc eur*).
6. V prípade, ak Prevádzkovateľ poruší povinnosť mlčanlivosti stanovenú všeobecne záväzným právnym predpisom a/alebo dohodnutú v tejto Zmluve, zaväzuje sa uhradiť Držiteľovi odpadu zmluvnú pokutu vo výške 2 000 EUR (slovom: *dvetisíc eur*).
7. Za podstatné porušenie zmluvných povinností sa považuje nedodržanie zmluvných povinností uvedených v bodoch 4.1, 4.2, 4.3, 4.4 a 4.5 tejto Zmluvy.
8. V prípade, ak bude Držiteľovi odpadu zo strany akéhokoľvek orgánu Slovenskej republiky alebo Európskej únie udelená pokuta alebo iná sankcia v súvislosti s nedodržaním bodu 1.9 tejto Zmluvy zo strany Prevádzkovateľa, zaväzuje sa Prevádzkovateľ uhradiť túto pokutu Držiteľovi odpadu v plnej výške.
9. Zaplatením zmluvných pokút zo strany Prevádzkovateľa nezaniká nárok Držiteľa odpadu na náhradu škody prevyšujúcej zmluvnú pokutu. Zmluvné pokuty si môže Držiteľ odpadu započítať v súlade s § 580 Občianskeho zákonníka z ceny vyfakturovanej Prevádzkovateľ za zhodnotenie BRO. Držiteľ odpadu je oprávnený uplatniť si následne zostávajúcu sumu zmluvnej pokuty vystavením faktúry. Prevádzkovateľ je povinný uhradiť faktúru do tridsať (30) dní odo dňa jej doručenia Prevádzkovateľovi.

**V. DOBA TRVANIA A SKONČENIE ZMLUVY**

1. Táto Zmluva sa uzatvára na dobu určitú, na tridsaťšesť (36) mesiacov odo dňa nadobudnutia účinnosti Zmluvy, alebo do vyčerpania maximálneho finančného limitu podľa bodu 3.5 tejto Zmluvy, podľa toho, ktorá skutočnosť nastane skôr.
2. Zmluvné strany sa dohodli, že túto Zmluvu je možné ukončiť pred uplynutím doby jej platnosti nasledovnými spôsobmi:
3. odstúpením od Zmluvy;
4. dohodou Zmluvných strán;
5. výpoveďou Zmluvnej strany.
6. Každá Zmluvná strana je oprávnená odstúpiť od tejto Zmluvy/Jednotlivej zmluvy z dôvodu podstatného porušenia povinností vyplývajúcich z tejto Zmluvy druhej Zmluvnej strane. Odstúpenie je účinné dňom doručenia písomného oznámenia o odstúpení od Zmluvy druhej Zmluvnej strane.
7. Držiteľ odpadu môže od tejto Zmluvy odstúpiť aj v prípade, ak:
8. Prevádzkovateľ, alebo osoba konajúca v jeho mene, porušil svoju povinnosť mlčanlivosti.
9. Vyhlásenie alebo konanie Prevádzkovateľa porušilo dobré meno alebo podnikateľskú dôveryhodnosť Držiteľa odpadu.
10. Prevádzkovateľ je platobne neschopný, podal, alebo bol voči nemu podaný návrh na vyhlásenie konkurzu, alebo bol návrh na vyhlásenie konkurzu zamietnutý pre nedostatok majetku, alebo vstúpil do likvidácie, alebo ak sa počas reštrukturalizácie dostal do omeškania s plnením, na ktoré vznikol nárok počas reštrukturalizačného konania, alebo sa voči nemu začala exekúcia, ktorá môže ohroziť jeho podnikateľskú činnosť alebo platobnú schopnosť,
11. Z iných dôvodov uvedených v tejto Zmluve, najmä, ale nie výlučne z dôvodov podľa bodu 4.8 tejto Zmluvy alebo vo všeobecne záväzných právnych predpisoch.
12. Dohoda o skončení tejto Zmluvy musí byť písomná, podpísaná oboma Zmluvnými stranami a je účinná dňom nasledujúcim po dni jej zverejnenia na webovej stránke Držiteľa odpadu v zmysle §47a Občianskeho zákonníka, ak osobitný predpis neustanovuje inak.
13. Zmluvná strana môže túto Zmluvu písomne vypovedať bez udania dôvodu. Výpovedná lehota je tri (3) mesiace a začína plynúť prvým dňom mesiaca nasledujúceho po mesiaci, v ktorom bola výpoveď druhej Zmluvnej strane doručená.
14. Ukončenie Zmluvy nemá vplyv na plnenie práv a povinností, ktoré podľa povahy tejto Zmluvy trvajú aj po ukončení tejto Zmluvy, napríklad práva na úhradu zmluvnej pokuty, náhrady škody, povinnosť mlčanlivosti, a pod.

**VI. KOMUNIKÁCIA A DORUČOVANIE**

1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
2. Zmluvné strany sa dohodli, že kontaktnými osobami pri plnení tejto Zmluvy sú:

Kontaktnou osobou za Držiteľa odpadu: Mgr. Peter Hlavatý, +421 947 913 983 hlavaty@olo.sk.

Kontaktnou osobou za Držiteľa odpadu vo veciach odosielania Objednávok je Erika Gáloková, email: galkova@olo.sk.

Kontaktnou osobou za Prevádzkovateľa vo veciach zmluvných je [doplniť], tel.: [doplniť], email: [doplniť].

Kontaktnou osobou za Prevádzkovateľa vo veciach technických je [doplniť], tel.: [doplniť], email: [doplniť].

Kontaktnou osobou za Prevádzkovateľa vo veciach prijímania Objednávok je [doplniť], tel.: [doplniť], email: [doplniť].

1. Korešpondencia súvisiaca so Zmluvou musí byť v slovenskom jazyku a bude sa považovať za doručenú:
2. v deň doručenia zásielky, ak bola zásielka doručená osobne alebo kuriérnou službou; alebo
3. v piaty (5.) pracovný deň nasledujúci po dni podania zásielky na pošte, ak bola zásielka poslaná doporučenou poštou, aj keď sa adresát o jej uložení nedozvedel, alebo v deň doručenia zásielky, alebo v deň, kedy bola zásielka odopretá, podľa toho, čo nastane skôr; alebo
4. v deň odoslania e-mailu, ak bol e-mail odoslaný v ktorýkoľvek pracovný deň, v ostatných prípadoch v najbližší pracovný deň nasledujúci po dni odoslania e-mailu, ak sa Zmluvné strany nedohodli inak.
5. Odstúpenie od Zmluvy, výpoveď, faktúry, ak sa neuplatňuje elektronická forma prijímania faktúr a/alebo iné dôležité oznámenia, najmä, ale nie výlučne, týkajúce sa trvania Zmluvy, budú vždy doručené písomne druhej Zmluvnej strane. Zmluvné strany sa dohodli, že e-mailová komunikácia nie je v tomto prípade dostatočná.
6. Zmluvné strany sa zaväzujú oznámiť si bezodkladne akúkoľvek zmenu údajov uvedených v záhlaví Zmluvy, a to najneskôr do piatich (5) pracovných dní, odkedy dôjde k takejto zmene. V prípade zmien údajov uvedených v záhlaví Zmluvy a zmeny kontaktných údajov sa Zmluvné strany dohodli, že nie je potrebné uzatvárať dodatok k tejto Zmluve.

**VII. ÚDAJE O SUBDODÁVATEĽOCH A PRAVIDLÁ ZMENY**

* 1. Údaje o všetkých známych subdodávateľoch, v rozsahu obchodné meno, adresa sídla, údaje o osobe oprávnenej konať za subdodávateľa, meno a priezvisko, adresa pobytu:

 [doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Subdodávateľom na účely tejto Zmluvy je hospodársky subjekt, ktorý uzavrie alebo na účely plnenia tejto Zmluvy Prevádzkovateľ písomnú odplatnú zmluvu na plnenie určitej časti zákazky. Hospodárskym subjektom je fyzická osoba, právnická osoba alebo skupina takýchto osôb, ktorá na trh dodáva tovar, poskytuje službu alebo uskutočňuje stavebné práce.
	2. Prevádzkovateľ je povinný bezodkladne oznámiť Držiteľovi odpadu akúkoľvek zmenu údajov o subdodávateľovi, ako aj o novom subdodávateľovi na základe zmeny subdodávateľa vykonanej podľa pravidla pre zmenu subdodávateľov určeného v tejto Zmluve, a to v rozsahu uvedenom v bode 7.1 tejto Zmluvy.
	3. Pravidlo pre zmenu subdodávateľov počas plnenia Zmluvy je nasledovné: Prevádzkovateľ nesmie zmeniť subdodávateľa bez písomného súhlasu Držiteľa odpadu. Prevádzkovateľ požiada o zmenu subdodávateľa minimálne päť (5) pracovných dní vopred. Nedodržanie tohto pravidla Prevádzkovateľ sa považuje za podstatné porušenie zmluvných povinností.
	4. Ak Prevádzkovateľ zabezpečuje svoju činnosť pre Držiteľa odpadu prostredníctvom subdodávateľa alebo subdodávateľov, je povinný zabezpečiť, aby ich vykonávali len také subjekty, ktoré majú právoplatné všetky povolenia a oprávnenia na vykonávanie danej činnosti, pričom zodpovednosť za všetky činnosti subdodávateľa nesie Prevádzkovateľ tak, ako by činnosť vykonával on sám.

**VIII. MLČANLIVOSŤ**

* 1. Zmluvné strany sa dohodli, že všetky informácie a skutočnosti, ktoré získali akýmkoľvek spôsobom o druhej Zmluvnej strane a jej činnosti pri uzavretí a plnení tejto Zmluvy, avšak nielen v súvislosti s ňou, sa považujú za dôverné a majú charakter obchodného tajomstva v zmysle § 271 Obchodného zákonníka. Zmluvné strany sa zaväzujú takéto informácie a skutočnosti neposkytnúť a nesprístupniť tretím osobám a nevyužiť na iný účel, ako na plnenie tejto Zmluvy.
	2. Zmluvné strany sa dohodli, že porušením povinnosti mlčanlivosti podľa tejto Zmluvy nie je:
1. poskytnutie informácií audítorom, daňovým a právnym poradcom, ktorí sú viazaní všeobecnou profesionálnou povinnosťou mlčanlivosti stanovenou alebo uloženou všeobecne záväzným právnym predpisom, alebo sú povinní zachovávať mlčanlivosť na základe písomnej dohody s Držiteľom odpadu,
2. sprístupnenie informácií, ktoré majú povahu verejne známych informácií,
3. poskytnutie informácií osobám a štátnym orgánom, ktorých nárok na poskytnutie informácií vyplýva zo všeobecne záväzných právnych predpisov alebo osobám, prostredníctvom ktorých, alebo s pomocou ktorých Zmluvné strany plnia povinnosti zo Zmluvy.

**IX. VYŠŠIA MOC**

* 1. Vyššia moc je na účely tejto Zmluvy výnimočná udalosť alebo skutočnosť:
1. ktorá je mimo kontroly Zmluvnej strany,
2. proti vzniku ktorej sa Zmluvná strana nemohla primerane zabezpečiť pred uzavretím zmluvy,
3. ktorej sa po jej vzniku nemohla Zmluvná strana náležite vyhnúť, alebo ju odvrátiť a
4. ktorú nie je možné v zásade pripísať druhej Zmluvnej strane.
	1. Vyššia moc môže zahŕňať iba výnimočné udalosti alebo okolnosti, ak sú splnené vyššie uvedené podmienky podľa bodu 9.1 Zmluvy. Vyššia moc sú najmä nasledujúce prípady:
5. pandémia nebezpečnej choroby;
6. legislatívne uložené podmienky obmedzenia pohybu ľudí, ako napríklad povinnosť karantény, uzatváranie oblastí, zákazy vstupu cudzích štátnych príslušníkov na územie štátu;
7. vyhlásenie mimoriadnej situácie alebo núdzového stavu, ak opatrenia prijaté s ich vyhlásením majú, alebo môžu mať dopad na plnenie povinností podľa tejto Zmluvy;
8. vojna, vojnový stav (bez ohľadu na to, či bola vyhlásená), invázia, iné vonkajšie nepriateľské akcie, vzbury, teroristické akcie, revolúcia, povstanie, ozbrojené útoky, alebo občianska vojna v krajine, občianske nepokoje, štrajk;
9. expozícia účinkom vojnového streliva, výbušného materiálu, rádioaktívneho materiálu, ionizujúceho žiarenia, s výnimkou, keď je používanie týchto materiálov možné pripísať Prevádzkovateľovi;
10. zemetrasenie, povodne, vulkanická činnosť, vietor dosahujúci intenzitu hurikánu a iné prírodné katastrofy s podobnými následkami alebo rozsahom;
11. zmena všeobecne záväzných právnych predpisov, v dôsledku ktorej sa plnenie zmluvy stane celkom alebo sčasti nemožným alebo nedovoleným.
	1. Ak vyššia moc bráni, alebo bude brániť niektorej zo Zmluvných strán v plnení jej povinností podľa Zmluvy, táto Zmluvná strana je povinná oznámiť druhej Zmluvnej strane túto skutočnosť bez zbytočného odkladu. Zmluvná strana ovplyvnená vyššou mocou nebude zodpovedná za porušenia svojich povinností po dobu, dokiaľ jej vyššia moc bráni, alebo bude brániť v ich plnení. Lehota poskytovania služby sa primerane predĺži o vzájomne dohodnutú dobu, minimálne však o dobu trvania vyššej moci.

**X. SPOLOČNÉ A ZÁVEREČNÉ USTANOVENIA**

1. Akékoľvek dodatky a zmeny tejto Zmluvy sú platné len v písomnej forme, po ich odsúhlasení a podpísaní oboma Zmluvnými stranami.
2. Zmluvné strany sa zaväzujú oznamovať si zmeny týkajúce sa ich identifikačných a kontaktných údajov uvedených v Zmluve, predmete činnosti, vstupu do likvidácie, alebo začatia konania podľa zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov. V prípade zmien údajov uvedených v záhlaví Zmluvy a zmeny kontaktných údajov nie je potrebné uzatvárať dodatok k Zmluve.
3. Pokiaľ niektoré z ustanovení tejto Zmluvy je neplatné alebo neúčinné, alebo sa stane neskôr neplatným alebo neúčinným, nemá to vplyv na platnosť alebo účinnosť ostatných ustanovení tejto zmluvy. V prípade, že niektoré z ustanovení tejto Zmluvy je neplatné alebo neúčinné, alebo sa stane neskôr neplatným alebo neúčinným, zaväzujú sa Zmluvné strany, že ho nahradia ustanovením, ktoré najviac zodpovedá pôvodnej vôli Zmluvných strán a účelu podľa tejto Zmluvy.
4. Zmluvné strany sa budú usilovať o zmierlivé riešenie všetkých sporov spojených s touto Zmluvou. V prípade, ak nedôjde k urovnaniu sporov zmierom, Zmluvné strany sa dohodli, že spor bude rozhodovať súd vecne a miestne príslušný podľa príslušných ustanovení zákona č. 160/2015 Z.z. Civilný sporový poriadok v znení neskorších predpisov.
5. Držiteľ odpadu ako prevádzkovateľ osobných údajov týmto informuje Prevádzkovateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto Zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto Zmluvy. Osobné údaje Držiteľ odpadu spracúva na základe oprávneného záujmu podľa čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR**“) a § 113 ods. 1 písm. b) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto Zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Držiteľ odpadu nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Držiteľa odpadu právo:
6. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
7. namietať spracúvanie svojich osobných údajov;
8. na prenosnosť osobných údajov;
9. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovej stránke Držiteľa odpadu (ďalej len „**Informácie o ochrane osobných údajov**“).
10. Prevádzkovateľ podpisom tejto Zmluvy potvrdzuje:
11. správnosť a pravdivosť osobných údajov, ktoré sa ho týkajú a sú uvedené v tejto Zmluve,
12. že mu boli poskytnuté Informácie o ochrane osobných údajov,
13. že v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol Držiteľovi odpadu v súvislosti s uzatvorením tejto Zmluvy (napr. kontaktné osoby, zamestnanci, zástupcovia, subdodávatelia).
14. Nadpisy v tejto Zmluve slúžia len k jej prehľadnosti a neberú sa do úvahy pri výklade Zmluvy, rovnako sa nepovažujú ani za definície alebo za vysvetlivky jednotlivých zmluvných ustanovení.
15. Prevádzkovateľ je povinný dodržiavať všetky interné osobitné predpisy a pokyny vydané Držiteľom odpadu, s ktorými ho Držiteľ odpadu oboznámi, alebo ktoré sú zverejnené na webovej stránke Držiteľa odpadu.
16. Prevádzkovateľ je povinný do siedmich (7) dní odo dňa podpísania Zmluvy podpísať a doručiť do sídla Držiteľa odpadu podpísanú Antikorupčnú doložku zverejnenú na web stránke Držiteľa odpadu <<https://www.olo.sk/arte-content/uploads/2021/01/Protikorupcna-dolozka-21_01_11.pdf>>.
17. Práva a povinnosti Zmluvných strán neupravené touto Zmluvou sa spravujú Obchodným zákonníkom a platnými právnymi predpismi Slovenskej republiky.
18. Zmluvné strany prehlasujú, že si túto Zmluvu prečítali, jej obsahu porozumeli a na znak toho, že obsah tejto Zmluvy zodpovedá ich skutočnej, vážnej, ničím neobmedzenej a slobodnej vôli, ju vlastnoručne podpísali.
19. Prevádzkovateľ a jeho subdodávatelia sú povinní dodržiavať všetky povinnosti vyplývajúce zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
20. Táto Zmluva sa vyhotovuje v troch (3) rovnopisoch, jeden (1) rovnopis pre Prevádzkovateľa a dva (2) rovnopisy pre Držiteľa odpadu.
21. Táto Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
22. Neoddeliteľnou súčasťou tejto Zmluvy je:

Príloha č. 1 – Opis predmetu zákazky

Príloha č. 2 – Cena

|  |  |
| --- | --- |
| V Bratislave dňa [doplniť] | V [doplniť] dňa [doplniť] |
| Za Držiteľa odpadu: | Za Prevádzkovateľa: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ing. Mgr. Ivan Sokáč, PhD., MBApredseda predstavenstva | [doplniť] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ing. Vladimír Lukáč, MBAčlen predstavenstva | [doplniť] |